Frateco (Aragona Esperanta Societo)

"FRATECO" estas societo, kun sidejo en Zaragozo (Aragono, Hispanio) kies ĉefaj celoj estas disvastigi la lingvon esperanto kaj la idealojn esperantistajn.

 Historio 
Frateco estas pli ol centjara esperanta asocio. Ĝi estis fondita la 3-an de julio de 1908 en Zaragozo pro la iniciato de grupo da idealistoj inter kiuj troviĝis (inter aliaj) Agustín de Montagud, Rafael Benítez kaj Emilio Gastón Ugarte, en la sama jaro kiam estis organizita en Zaragozo la ekspozicio hispana-franca.
eta|Partoprenantoj en la 72a Kongreso de HEF celebrita en 2013 en Zaragozo kaj organizita de Frateco

Post la Unua Mondmilito, atentante la alvokon de esperantista grupo de Aŭstrio, "FRATECO" kunlaboris en la gastigado en Hispanio de 326 aŭstriaj infanoj en situacio de mizero pro la postmilito. Tia humanisma agado estis direktita de la esperantistoj Emilio Gastón (el Hispanio) kaj Karl Bartel (el Aŭstrio).

Ĝi estas la sola esperantista grupo en Hispanio ne fermita kaj kiu funkciis seninterrompe ekde sia naskiĝo. Ĝi organizis kelkajn Hispanajn Esperanto-kongresojn (kadre de Hispana Esperanto-Federacio). La lasta en la jaro 2013.

Laŭlonge de sia ampleksa historio, ĉi tiu kultura societo klopodis disvastigi la esperantistan idealon pere de organizado de kursoj, prelegoj, ekspozicioj, seminarioj ktp. Ĝi enhavas esperantan bibliotekon kun pli ol 4.000 volumoj.

 Esperanto kaj ĝia aŭtoro en la stratoj de Zaragozo 
En 1961, okaze de peto de Frateco, la urbestraro de Zaragozo dediĉis straton al la verkinto de esperanto, sed ĝia nomo estis Dr. Zamenhoff. En 2012 oni korektis la eraron kaj ĝia nuna nomo estas Dr. Zamenhof.

En 1995 la urbestraro de Zaragoza dediĉis centran placon al Esperanto, kies nomo estis "Glorieta del Esperanto". En 2008, okaze de la centjariĝo de Frateco, la urbestraro permesis instali monumenton dediĉitan al Esperanto en tiu placo, dezajnita fare de la esperantisto Jaime Benito Cedo kaj financita de membroj de Frateco kaj simpatiantoj de Esperanto.

 Kelkaj elstaraj membroj de Frateco 
Multaj homoj partoprenis en la vivo de "FRATECO". Pli elstare estas menciindaj: la advokato Emilio Gastón Ugarte (avo de Emilio Gastón Sanz, kiu havis la oficon kiel "Justicon" de Aragono) kiu estis unu el la fondintoj; la juristo Manuel Maynar Barnolas, kiu estis Prezidanto de “FRATECO”; la Rektoro de la Universitato de Zaragozo, Miguel Sancho Izquierdo, kiu ankaŭ estis Prezidanto de la societo; aŭ Antonio Marco Botella, verkisto de diversaj libroj kiel "Analoj de la hispana E-movado" aŭ "Un siglo de esperanto en Aragón" ("Cent jaroj de Esperanto en Aragono"). 

Ĝia nuna prezidanto estas Lorenzo Noguero.
Nia Vivo
Nia Vivo. Eld. Esperanta Societo Frateco, Zaragoza, 1959(?)

 Referencoj 

 Eksteraj ligiloj 
  - Oficiala retejo de la grupo.
  - Video pri la historio de Frateco okaze de ĝia centjariĝo,

Kategorio:Hispanaj Esperanto-asocioj
Kategorio:Zaragozo
Kategorio:Organizaĵoj fonditaj en 1908
Kategorio:Esperanto en 1908